Die wêreld in foto’s – 18 April 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Herrmann, ŉ labrador, speel in die sneeu by die Grosse Feldberg naby Schmitten in Duitsland. (Foto: Frank Rumpenhorst/dpa via AP) Vroue werk buite ŉ winkel wat sakke maak in Dagongdian in China se noordelike provinsie, Hebei. (Foto: Xinhau/Li Xiaoguo) ŉ Vrou ry met haar fiets deur ŉ veld vol rape in Frankfurt, Duitsland. (Foto: AP Photo/Michael Probst) Werkers installeer drade op ŉ struktuur genaamd die ‘Golden Bridge of Silk Road’ op ŉ plein by die nasionale konferensiesentrum in Beijing. Leiers van 28 lande gaan president Xi Jinping se plan rakende buitelandse sake aanhoor, maar min verteenwoordigers van Westerse lande gaan dié Chinese beraad bywoon. (Foto: AP Photo/Andy Wong.) ’n Gesondheidswerker in die buitewyke van Kaboel in Afganistan ent kinders in as deel van ’n veldtog om polio te voorkom. (Foto: AP Photo/Rahmat Gul)